Thomas Fearnley
Tomas Fernli (27. decembar 1802 – 16. januar 1842. godine) je bio norveški slikar, učenik Johan Kristijan Dala i vodeći predstavnik norveškog romantičarskog nacionalizma u slikarstvu.

Porodica i obrazovanje

Tomas Fernli je rođen u Frederikshaldu (danas Halden), u okrugu Østfold, Norveška kao sin trgovca Tomas Fernlija (1768-1834) i Maren Sofi Paus (1782-1838). Fernlijev deda, trgovac Tomas Fernli (1729-1798) je 1753. godine emigrirao iz Engleske u Norvešku. Godine 1840. se oženio Seslijom Andresen (1817-1888) koja je bila ćerka njegove mecene, bankara Nikolaja Andresena, koji je osnovao Andresen banku, jednu od najvećih komercijalnih banaka u Norveškoj svih vremena. Njegovi potomci su osnivači Muzeja moderne umetnosti Astrup Fernli 1993. godine.

Karijera

Studirao je Norveškoj nacionalnoj akademiji za zanatstvo i umetničku industriju (1819-1821), Umetničkoj akademiji u Kopenhagenu (1821-1823), kao i na Umetničkoj akademiji u Stokholmu (1823–27).

Radio je nekoliko slika za kraljevsku porodicu. Jedna od njih je bila za Oskara, Prestolonaslednika Norveške i Švedske u jesen 1823. Na studijskom putovanju u Norveškoj (1824-1826) je upoznao Johan Kristijana Dala kod koga kasnije odlazi u Drezden da uči.

Dosta je putovao, naročito tokom 1830ih. Boravio je i slikao u Minhenu, Parizu, Londonu, Veneciji, Siciliji, mestima blizu Napulja (Amalfi, Sorento, Kapri), kao i po malim mestima u Švajcarskoj. 

Najviše je radio skice kao i velike formate pejsaža koji odišu monumentalnošću moćne i divlje, a opet romantične prirode. U Nacionalnoj galeriji u Oslu se nalaze 54 njegova dela.

Smrt

Fernli je dobio tifus i umro u januaru 1842. godine sa samo 39 godina. Sahranjen je u Minhenu, da bi njegov sin kasnije prebacio njegove posmrtne ostatke na groblje u Oslu.

Odabrana dela

Reference

Slikari